
            REPUBLIKA HRVATSKA
   BRODSKO-POSAVSKA ŽUPANIJA 
   UPRAVNI ODJEL ZA GRADITELJSTVO,
   INFRASTRUKTURU I ZAŠTITU  OKOLIŠA                                     
Petra Krešimira IV. br. 1, 35 000 Slavonski Brod
tel: 035/443-126
KLASA:UP/I 352-02/23-01/07
URBROJ: 2178-03-02/5-23-5
Slavonski Brod,  5. lipanj 2023. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša, temeljem članka 48. stavci 5., 7. i 8., a vezano za članak 46. stavak 2. Zakona o zaštiti prirode („Narodne novine“, br. 80/13, 15/18, 14/19 i 127/19), povodom zahtjeva Općine Dragalić, OIB  19465604393, iz Dragalića, Trg sv. Ivana Krstitelja 2, za provedbom Prethodne ocjene prihvatljivosti za ekološku mrežu Programa raspolaganja poljoprivrednim zemljištem u vlasništvu Republike Hrvatske za Općinu Dragalić, nakon provedenog postupka, donosi

R  J  E  Š  E  NJ  E

1. Program raspolaganja poljoprivrednim zemljištem u vlasništvu Republike Hrvatske za Općinu Dragalić,   prihvatljiv  je  za  ekološku mrežu.

1. Ovo Rješenje objavljuje se na mrežnim stranicama Brodsko-posavske županije.


O  b  r  a  z  l  o  ž  e  nj  e

Općina Dragalić, Trg sv. Ivana Krstitelja 2, Dragalić, je dostavila 25. studenog 2022. god., zahtjev (KLASA:320-01/22-02/01, URBROJ:2178-27-01-22-1), te 19. svibnja 2023. godine dopunjeni zahtjev (KLASA:320-01/22-02/01, URBROJ: 2178-27-01-23-30), Brodsko-posavskoj županiji, Upravnom odjelu za graditeljstvo, infrastrukturu i zaštitu okoliša,  za davanjem mišljenja o potrebi provedbe postupka ocjene prihvatljivosti za ekološku mrežu za Program raspolaganja poljoprivrednim zemljištem u vlasništvu Republike Hrvatske za Općinu Dragalić (u daljnjem tekstu: Program).
Uz zahtjev je  sukladno odredbama članka 48. stavka 2. Zakona o zaštiti prirode, dostavljen nacrt Programa.  

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Ministarstva gospodarstva i održivog razvoja, te je utvrdio sljedeće.

Upravni odjel  je  sukladno članku 48. stavku 3. Zakona o zaštiti prirode, dopisom od 20. prosinca 2022. god., zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. U skladu sa zatraženom nadopunom, Općina je dopunila Program u smislu ugrađivanja načina korištenja istaknute katastarske čestice, te je Ministarstvo je dostavilo prethodno mišljenje dana 26. svibnja 2023. god. (KLASA:352-03/22-02/1317, URBROJ:517-12-2-3-2-23-4), u kojem se navodi da se Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te smatraju da je Program prihvatljiv i  nije potrebno provesti Glavnu ocjenu Programa. 

Nositelj izrade Programa je Općina Dragalić.
Obuhvat Programa odnosi se na administrativno područje Općine Dragalić.
Razlozi za izradu Programa proizlaze iz odredbi članka 29. Zakona o poljoprivrednom zemljištu („Narodne novine“, br. 20/18). Programom će se riješiti raspolaganje poljoprivrednim zemljištem i stavljanje u funkciju proizvodnje državnog poljoprivrednog zemljišta. Osnovni cilj Programa je stvaranje uvjeta za raspolaganje poljoprivrednim zemljištem u državnom vlasništvu koje mora biti u funkciji poljoprivredne proizvodnje, uzimajući u obzir tradicijsku proizvodnju kraja i specifičnosti pojedinih poljoprivrednih površina definiranih Programom.
Programom je propisano kako će Općina preko svojih službi i nadležnih institucija, provoditi stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem. 

Programom se utvrđuje ukupna površina poljoprivrednog zemljišta u vlasništvu Republike Hrvatske za područje općine Dragalić, koja je prema dostavljenim podacima upisana kao poljoprivredno zemljište, iznosi1.908,504 ha.
Prema podacima o dosadašnjem raspolaganju poljoprivrednim zemljištem u vlasništvu RH na području općine su sljedeći oblici raspolaganja: dugogodišnji zakup  198,7237  ha, u koncesiji je ukupno 139,9645 ha, te na privremenom korištenju bilo je ukupno 960,9907 ha.
Programom se predviđa raspolaganje poljoprivrednim zemljištem i to: za povrat su određene površine od 12,3460 ha, za prodaju 62,1810  ha, za zakup 1.591,7393 ha, te za zakup zajedničkih pašnjaka 242,2377 ha. Nisu planirane površine za zakup za ribnjake,   niti za ostale namjene.  Maksimalna površina koja se na području općine može dati u zakup pojedinoj fizičkoj ili pravnoj osobi iznosi 85 ha.

Na području  katastarskih čestica obuhvaćenih Programom, temeljem Uredbe o ekološkoj mreži i nadležnostima javnih ustanova za upravljanje područjima ekološke mreže  („Narodne novine“, br. 80/19), nalazi se područje ekološke mreže Područje očuvanja značajno za ptice (POP) HR1000004 Donja Posavina.

Definirano planirano korištenje površina određene katastarske čestice za ispašu i/ili košnju te izuzimanje dijelova katastarske čestice pod površinama tršćaka, rogozika, visokih šiljeva i visokih šaševa iz gospodarenja, povoljno će utjecati na očuvanje pogodnih staništa pojedinih ciljanih vrsta područja ekološke mreže. Nadalje ovakvo korištenje katastarske čestice doprinosi i očuvanju pojedinih strogo zaštićenih vrsta vezanih uz travnjačka staništa, pojedinih ugroženih i rijetkih travnjačkih stanišnih tipova te bioloških i krajobraznih vrijednosti zaštićenih u Značajnom krajobrazu Pašnjak Iva.

Korištenje ostalih katastarskih čestica Programa (kao nastavak trenutnog i/ili provedba budućeg određenog načina korištenja), neće značajno utjecati na ciljane stanišne tipove i ciljane vrste navedenog područja ekološke mreže.

Slijedom iznijetog u provedenom postupku Prethodne ocjene prihvatljivosti za ekološku mrežu, analizom mogućih  utjecaja provedbe predmetnog Programa  na ciljeve očuvanja i cjelovitost područja ekološke mreže, uvažavajući gore navedeno mišljenje Ministarstva, ocijenjeno je kako se za Program raspolaganja poljoprivrednim zemljištem u vlasništvu Republike Hrvatske za Općinu Dragalić, može  isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, zbog karakteristika  Programa – Programom se određuje predviđeni način raspolaganja poljoprivrednog zemljišta, te napomeni uz korištenje  kčbr. 475 k.o. Gorice.  

Sukladno navedenom, riješeno je kao u izreci, te za Program nije potrebno provesti postupak Glavne ocjene.
Upravni odjel vezano za članak 48. stavak. 8. Zakona o zaštiti prirode, nije propisao uvjete zaštite prirode koje treba dodatno ugraditi u Program.

Člankom 46. stavak 2. Zakona o zaštiti prirode, propisano je da upravno tijelo provodi prethodnu ocjenu i glavnu ocjenu za strategije, planove i programe koji se pripremaju i/ili donose na lokalnoj razini, kao i za one koji se pripremaju i/ili donose na lokalnoj razini, a za koje je posebnim propisom kojim se uređuje zaštita okoliša, određena obveza strateške procjene ili ocjene o potrebi strateške procjene.
Uvidom u zaprimljenu dokumentaciju Programa, utvrđeno je da se ne planiraju zahvati iz Priloga I., II. i III. Uredbe o procjeni utjecaja zahvata na okoliš („Narodne novine“ br. 61/14 i 3/17), te slijedom razmatranja obilježja i kriterija za utvrđivanje vjerojatno značajnog utjecaja plana i programa na okoliš Priloga III. Uredbe o strateškoj procjeni utjecaja strategije, plana i programa na okoliš („Narodne novine“ br. 3/17), ovo Upravno tijelo utvrđuje da nije obvezna provedba postupka strateške procjene utjecaja na okoliš Programa.
Nadalje, člankom 48. stavkom 5. Zakona o zaštiti prirode, propisano je da ako upravno tijelo isključi mogućnost značajnijih negativnih utjecaja strategije, plana i programa na ciljeve očuvanja i cjelovitost područja ekološke mreže, donosi rješenje da je strategija, plan ili program, prihvatljiv za ekološku mrežu.
Člankom 48. stavak 7. Zakona o zaštiti prirode, rješenje iz stavaka 5. i 6. ovog članka sadrži podatke o strategiji, planu ili programu, podatke o ekološkoj mreži, obrazloženje razloga na temelju kojih je isključena mogućnost značajnih negativnih utjecaja na ciljeve očuvanja i cjelovitost područja ekološke mreže ili obrazloženje razloga na temelju kojih je utvrđena obveza provedbe Glavne ocjene.

Sukladno sa člankom 51. stavkom 2. Zakona o zaštiti prirode, ovo Rješenje se objavljuje se na mrežnoj stranici Brodsko-posavske županije (www.bpz.hr).


Uputa o pravnom lijeku
Protiv ovog Rješenja može se izjaviti žalba Ministarstvu gospodarstva i održivog razvoja, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 
  
 
                                                                        Viša savjetnica za zaštitu prirode i okoliša
  

                                                                                          Ljiljana Curić, dipl.ing.





Dostaviti:
1. Općina Dragalić, Trg sv. Ivana Krstitelja 2, 35428 Dragalić
2. Ministarstvo gospodarstva i održivog razvoja, putem: pisarnica@mingor.hr; marija.petras@mingor.hr 
3. Državni inspektorat, Sektor zaštite prirode, Šubićeva 29,  10000 Zagreb
4. - u spis predmeta, ovdje

